Proposta għal deċiżjoni tal-Kunsill dwar l-iffirmar u l-applikazzjoni proviżorja ta' ftehim bilaterali fl-għamla ta' skambju ta' ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ fi prodotti tat-tessuti /* KUMM/2007/0688 finali - ACC 2007/0240 */





[pic] | KUMMISSJONI TAL-KOMUNITAJIET EWROPEJ | Brussel 8.11.2007 KUMM(2007) 688 finali 2007/0240 (ACC) Proposta għal DEĊIŻJONI TAL-KUNSILL dwar l-iffirmar u l-applikazzjoni proviżorja ta' ftehim bilaterali fl-għamla ta' skambju ta' ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ fi prodotti tat-tessuti (preżentata mill-Kummissjoni) MEMORANDUM TA’ SPJEGAZZJONI KUNTEST TAL-PROPOSTA | 110 | Raġunijiet tal-proposta u l-għanijiet tagħha Il-ftehim bilaterali dwar il-kummerċ fil-prodotti tat-tessuti bejn il-Komunità Ewropea u r-Repubblika tal-Belarus għandu jiskadi fil-31 ta' Diċembru 2007. Il-proposta tipprevedi estensjoni ta’ sena waħda tal-ftehim attwali tat-tessuti sal-31 ta' Diċembru 2008 u aġġustamenti moderati ta' xi limiti kwantitattivi. Fi ħdan il-qafas ipprovdut mid-direttivi tan-negozjati, b'kunsiderazzjoni għal ekonomija amministrattiva, il-Kummissjoni pproponiet lill-Belarus li l-Ftehim jiġi estiż għal sentejn. Il-Belarus, madankollu, ma aċċettatx li tipproċedi għal estensjoni lil hinn mill-2008. | 120 | Kuntest ġenerali Il-ftehim bilaterali li jirregola l-kummerċ fit-tessuti mar-Repubblika tal-Belarus, inizjalat fl-1 ta’ April 1993, s’issa ma ġiex iffirmat jew ratifikat mill-Belarus. Ġie applikat kontinwament de facto, madankollu, mill-1993, u ġie emendat diversi drabi. Il-verżjoni attwali ta' dan il-ftehim tinkludi impenji tariffarji min-naħa tal-Belarus (tariffi simili fil-biċċa l-kbira tagħhom għal-livelli ta' l-UE) u klawżola li tipprevedi ritorn għall-qagħda ta' qabel f'każ li dawn il-livelli tariffarji ma jiġux rispettati. Hemm restrizzjonijiet kwantitattivi għal 34 kategorija ta' tessuti u ħwejjeġ. Fin-nuqqas ta' dan l-arranġament, ir-Repubblika tal-Belarus tista’ żżid id-dazji tagħha fuq l-importazzjonijiet u ddaħħal restrizzjonijiet oħra fuq l-importazzjonijiet, għad-detriment ta' l-esportazzjonijiet ta' l-UE. | 130 | Dispożizzjonijiet eżistenti fil-qasam tal-proposta ĠU L 123, 17.5.1994, p. 1., ĠU L 94, 26.4.1995, p. 44, ĠU L 81, 30.3.1996, ĠU L 336, 29.12.1999, p. 26., ĠU L 345, 31.12.2003, p. 150., ĠU L 72, 18.3.2005, p. 18., ĠU L 345, 28.12.2005, p. 21., ĠU L 384, 29.12.2006, p. 98. | 140 | Konsistenza mal-politiki u l-għanijiet l-oħra ta’ l-Unjoni Fid-dawl tal-qagħda politika prevalenti fil-Belarus, l-emenda proposta żżomm ir-reġim restrittiv tas-snin ta’ qabel. Fl-2008 il-Belarus se tkun waħda mill-ftit pajjiżi soġġetti għal kwoti tat-tessuti ma' l-UE. | KONSULTAZZJONI MA’ PARTIJIET INTERESSATI U STIMA TA’ L-IMPATT | Konsultazzjoni ma’ partijiet interessati | 219 | Din id-Deċiżjoni tipprevedi l-iffirmar u l-applikazzjoni proviżorja ta' ftehim kummerċjali internazzjonali li jemenda ftehim li kien se jiskadi. Ma hija meħtieġa l-ebda konsultazzjoni formali. | Ġbir u użu ta’ għarfien espert | 229 | Ma kien hemm l-ebda ħtieġa ta’ għarfien espert estern. | 230 | Stima ta’ l-Impatt L-impatti ġew stmati matul in-negozjati tal-ftehim internazzjonali. Ma kienx meħtieġ għalhekk li titwettaq stima ta' l-impatt ta' din il-miżura. | ELEMENTI LEGALI TAL-PROPOSTA | 305 | Taqsira ta’ l-azzjoni proposta Il-proposta tipprevedi estensjoni tal-ftehim attwali tat-tessuti sal-31 ta' Diċembru 2008. Mhux se jkun hemm effetti negattivi partikolari jew riskji għall-pajjiżi li qed jiżviluppaw. | 310 | Bażi legali L-Artikolu 133 tat-Trattat li jistabbilixxi l-KE. | 329 | Prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. | Għażla ta’ strumenti | 341 | Strumenti proposti: deċiżjoni. | 342 | Il-konferma tal-prassi segwita fis-snin li għaddew tidher li hija l-aktar mod effiċjenti għar-reviżjoni u ż-żamma tal-miżuri applikabbli għall-kummerċ fil-prodotti tat-tessuti mal-Belarus. | IMPLIKAZZJONI BAġITARJA | 409 | Il-proposta ma għandha l-ebda implikazzjoni għall-baġit tal-Komunità. | 1. 2007/0240 (ACC) Proposta għal DEĊIŻJONI TAL-KUNSILL dwar l-iffirmar u l-applikazzjoni proviżorja ta' ftehim bilaterali fl-għamla ta' skambju ta' ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ fi prodotti tat-tessuti IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 113, flimkien ma’ l-ewwel sentenza ta’ l-Artikolu 300 (2), tiegħu, Wara li kkunsidra l-proposta mill-Kummissjoni, Billi: (1) Il-Kummissjoni nnegozjat f'isem il-Komunità ftehim bilaterali sabiex testendi għal sena l-ftehim bilaterali u l-protokolli eżistenti fuq il-kummerċ fi prodotti tat-tessuti mar-Repubblika tal-Belarus, b'xi aġġustamenti tal-limiti kwantitattivi. (2) Dan il-Ftehim bilaterali għandu jiġi applikat fuq bażi provviżorja mill-1 ta' Jannar 2008, sakemm jitlestew il-proċeduri meħtieġa għall-konklużjoni tiegħu, soġġett għall-applikazzjoni provviżorja reċiproka mir-Repubblika tal-Belarus. (3) Il-ftehim propost għandu jiġi ffirmat f'isem il-Komunità, IDDEĊIEDA KIF ĠEJ: Artikolu 1 Soġġett għal konklużjoni possibbli f’data aktar 'il quddiem, il-President tal-Kunsill huwa b'dan awtorizzat li jaħtar il-persuni bis-setgħa li jiffirmaw f'isem il-Komunità Ewropea il-ftehim fl-għamla ta’ Skambju ta’ Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar kummerċ fi prodotti tat-tessuti, inizjalat fi Brussell fl-1 ta’ April 1993, kif emendat l-aħħar u estiż permezz ta’ ftehim fl-għamla ta’ Skambju ta’ Ittri inizjalat fis-27 ta’ Ottubru 2006. Artikolu 2 Soġġett għar-reċiproċità, sakemm jiġi konkluż formalment il-Ftehim għandu jiġi applikat fuq bażi provviżorja mill-1 ta’ Jannar 2008. It-test tal-ftehim fl-għamla ta’ Skambju ta' Ittri huwa mehmuż ma' din id-Deċiżjoni. Artikolu 3 1. Jekk ir-Repubblika tal-Belarus tonqos milli tissodisfa l-paragrafu 2.4 tal-ftehim anness, il-kwota għall-2008 għandha titnaqqas għal-livelli applikabbli fl-2007. 2. Id-deċiżjoni li jiġi implimentat il-paragrafu 1 għandha tittieħed skond il-proċeduri msemmija fl-Artikolu 17 tar-Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjoni ta' ċerti prodotti tat-tessuti minn pajjiżi terzi[1]. Artikolu 4 Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea. Għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali. Magħmula fi Brussell, Għall-Kunsill Il-President ANNESS FTEHIM fl-għamla ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ fi prodotti tat-tessuti Ittra mill-Kunsill ta' l-Unjoni Ewropea Sinjur, 1. Għandi l-unur li nirreferi għall-Ftehim bejn il-Komunità Ewropea u r-Repubblika tal-Belarus dwar il-kummerċ fil-prodotti tat-tessuti, inizjalat fl-1 ta' April 1993, kif emendat l-aħħar u estiz mill-Ftehim fl-għamla ta' Skambju ta' Ittri inizjalat fis-27 ta' Ottubru 2006 (minn issa 'l quddiem, 'il-Ftehim'). 2. Fid-dawl ta' l-iskadenza tal-Ftehim fil-31 ta' Diċembru 2007 u skond l-Artikolu 19(1) tal-Ftehim, il-Komunità Ewropea u r-Repubblika tal-Belarus jaqblu li jestendu t-tul taż-żmien tal-Ftehim, għal perjodu ieħor ta' sena waħda, soġġett għall-emendi u l-kundizzjonijiet li ġejjin: 2.1. It-test ta' l-Artikolu 19(1) tal-Ftehim għandu jkun kif ġej: "Dan il-Ftehim għandu jidħol fis-seħħ fl-ewwel jum tax-xahar ta' wara d-data li fiha l-Partijiet jgħarrfu lil xulxin bis-seħħ tal-proċeduri meħtieġa għal dak il-għan. Għandu jkun applikabbli sal-31 ta' Diċembru 2008.' 2.2. L-Anness II li jistabbilixxi r-restrizzjonijiet kwantittattivi għall-esportazzjonijiet mir-Repubblika tal-Belarus għall-Komunità Ewropea jinbidel bl-Appendiċi 1 ma' din l-ittra. 2.3. L-Anness mal-Protokoll C li jistabbilixxi r-restrizzjonijiet kwantitattivi għall-esportazzjonijiet mir-Repubblika tal-Belarus lejn il-Komunità Ewropea wara l-operazzjonijiet ta' traffiku ta' l-ipproċessar passiv (OPT) fir-Repubblika tal-Belarus jinbidel għall-perjodu mill-1 ta' Jannar 2008 sal-31 ta' Diċembru 2008 bl-Appendiċi 2 ma' din l-ittra. 2.4. L-Importazzjonijiet fil-Belarus ta’ prodotti tat-tessuti u tal-ħwejjeġ li joriġinaw mill-Komunità Ewropea għandhom ikunu suġġetti fl-2008 għal dazji doganali li ma jaqbżux dawk iprovvduti għall-2003 fl-Appendiċi 4 tal-Ftehim fl-għamla ta’ Skambju ta’ Ittri bejn il-Komunità Ewropea u r-Repubblika ta’ Belarus, iffirmat fil-11 ta’ Novembru 1999.F’każ li ma jkunx hemm applikazzjoni ta' dawn ir-rati l-Komunità għandu jkollha d-dritt li tintroduċi mill-ġdid għall-perjodu tal-ftehim li jkun għadu japplika u fuq bażi pro rata, il-livelli għar-restrizzjonijiet kwantitattivi applikabbli għall-2007 kif speċifikat fl-Iskambju ta' l-Ittri inizjalat fis-27 ta' Ottubru 2006. 3. Il-Komunità Ewropea u l-Belarus ifakkru l-qbil tagħhom li jidħlu f'konsultazzjonijiet mhux aktar tard minn sitt xhur qabel l-iskadenza tal-Ftehim preżenti bil-ħsieb li possibbilment jikkonkludu Ftehim ġdid. 4. Jekk ir-Repubblika tal-Belarus issir Membru ta' l-Organizzazzjoni Dinjija tal-Kummerċ (id-WTO) qabel id-data ta' skadenza tal-Ftehim, il-ftehimiet u r-regoli tad-WTO għandhom jiġu applikati mid-data ta' l-adeżjoni tar-Repubblika tal-Belarus mad-WTO. 5. Inkun obbligat jekk inti ġentilment tikkonferma l-aċċettazzjoni mill-Gvern tiegħek ta’ dak imsemmi fuq. Jekk dan ikun il-każ, dan il-ftehim fl-għamla ta' Skambju ta' Ittri għandu jidħol fis-seħħ fl-ewwel jum tax-xahar li jiġi wara l-jum li fih il-Partijiet ikunu nnotifikaw lil xulxin li l-proċeduri legali interni meħtieġa għal dan il-għan, tlestew. Sadanittant, għandu jiġi applikat provviżorjament mill-1 ta’ Jannar 2008 bil-kondizzjoni tar-reċiproċità. Dejjem tiegħek, Għall-Komunità Ewropea Appendiċi 1 'Anness II Il-Belarus | Kategorija | unità | Kwota mill-1 ta' Jannar 08 | Grupp IA | 1 | tunnellati | 1 586 | 2 | tunnellati | 7 307 | 3 | tunnellati | 242 | Grupp IB | 4 | Elf biċċa | 1 839 | 5 | Elf biċċa | 1 105 | 6 | Elf biċċa | 1 705 | 7 | Elf biċċa | 1 377 | 8 | Elf biċċa | 1 160 | Grupp IIA | 9 | tunnellati | 363 | 20 | tunnellati | 329 | 22 | tunnellati | 524 | 23 | tunnellati | 255 | 39 | tunnellati | 241 | Grupp IIB | 12 | Elf par | 5 959 | 13 | Elf biċċa | 2 651 | 15 | Elf biċċa | 1 726 | 16 | Elf biċċa | 186 | 21 | Elf biċċa | 930 | 24 | Elf biċċa | 844 | 26/27 | Elf biċċa | 1 117 | 29 | Elf biċċa | 468 | 73 | Elf biċċa | 329 | 83 | tunnellati | 184 | Grupp IIIA | 33 | tunnellati | 387 | 36 | tunnellati | 1 312 | 37 | tunnellati | 463 | 50 | tunnellati | 207 | Grupp IIIB | 67 | tunnellati | 359 | 74 | Elf biċċa | 377 | 90 | tunnellati | 208 | Grupp IV | 115 | tunnellati | 322 | 117 | tunnellati | 2 543 | 118 | tunnellati | 471 | Elf biċċa: 1000 biċċa Appendiċi 2 Anness mal-Protokoll C Kategorija | Unità | Mill- l-1 ta' Jannar 2008 | 4 | 1 000 biċċa | 6 190 | 5 | 1 000 biċċa | 8 628 | 6 | 1 000 biċċa | 11 508 | 7 | 1 000 biċċa | 8 638 | 8 | 1 000 biċċa | 2 941 | 12 | 1 000 biċċa | 5 815 | 13 | 1 000 biċċa | 911 | 15 | 1 000 biċċa | 5 044 | 16 | 1 000 biċċa | 1 027 | 21 | 1 000 biċċa | 3 356 | 24 | 1 000 biċċa | 864 | 26/27 | 1 000 biċċa | 4 206 | 29 | 1 000 biċċa | 1 705 | 73 | 1 000 biċċa | 6 535 | 83 | Tunnellati | 868 | 74 | 1 000 biċċa | 1 140 | Ittra mill-Gvern tar-Repubblika tal-Belarus Sinjur, Għandi l-unur ngħarrfek li rċevejt l-ittra tiegħek ta’... li tgħid kif ġej: “ Sinjur, 1. Għandi l-unur li nirreferi għall-Ftehim bejn il-Komunità Ewropea u r-Repubblika tal-Belarus dwar il-kummerċ fil-prodotti tat-tessuti, inizjalat fl-1 ta' April 1993, kif emendat l-aħħar u estiz mill-Ftehim fl-għamla ta' Skambju ta' Ittri inizjalat fis-27 ta' Ottubru 2006 (minn issa 'l quddiem, 'il-Ftehim'). 2. Fid-dawl ta' l-iskadenza tal-Ftehim fil-31 ta' Diċembru 2007 u skond l-Artikolu 19(1) tal-Ftehim, il-Komunità Ewropea u r-Repubblika tal-Belarus jaqblu li jestendu t-tul taż-żmien tal-Ftehim, għal perjodu ieħor ta' sena waħda, soġġett għall-emendi u l-kundizzjonijiet li ġejjin: 2.1. It-test ta' l-Artikolu 19(1) tal-Ftehim għandu jkun kif ġej: "Dan il-Ftehim għandu jidħol fis-seħħ fl-ewwel jum tax-xahar ta' wara d-data li fiha l-Partijiet jgħarrfu lil xulxin bis-seħħ tal-proċeduri meħtieġa għal dak il-għan. Għandu jkun applikabbli sal-31 ta' Diċembru 2008.' 2.2. L-Anness II li jistabbilixxi r-restrizzjonijiet kwantittattivi għall-esportazzjonijiet mir-Repubblika tal-Belarus għall-Komunità Ewropea jinbidel bl-Appendiċi 1 ma' din l-ittra. 2.3. L-Anness mal-Protokoll C li jistabbilixxi r-restrizzjonijiet kwantitattivi għall-esportazzjonijiet mir-Repubblika tal-Belarus lejn il-Komunità Ewropea wara l-operazzjonijiet traffiku ta' l-ipproċessar passiv (OPT) fir-Repubblika tal-Belarus jinbidel għall-perjodu mill-1 ta' Jannar 2008 sal-31 ta' Diċembru 2008 bl-Appendiċi 2 ma' din l-ittra. 2.4. L-Importazzjonijiet fil-Belarus ta’ prodotti tat-tessuti u tal-ħwejjeġ li joriġinaw mill-Komunità Ewropea għandhom ikunu suġġetti fl-2008 għal dazji doganali li ma jaqbżux dawk iprovvduti għall-2003 fl-Appendiċi 4 tal-Ftehim fl-għamla ta’ Skambju ta’ Ittri bejn il-Komunità Ewropea u r-Repubblika ta’ Belarus, iffirmat fil-11 ta’ Novembru 1999.Fil-każ li ma jkunx hemm applikazzjoni ta' dawn ir-rati l-Komunità se jkollha id-dritt li tintroduċi mill-ġdid għall-perjodu tal-ftehim li jibqa' u li ma jkunx skada fuq bażi pro rata il-livelli għar-ristrizzjonijiet kwantitattivi applikabbli għall-2007 kif speċifikat fl-Iskambju ta' l-Ittri inizjalati fit-27 ta' Ottubru 2006. 3. Il-Komunità Ewropea u l-Belarus ifakkru l-qbil tagħhom li jidħlu f'konsultazzjonijiet mhux aktar tard minn sitt xhur qabel l-iskadenza tal-Ftehim preżenti bil-ħsieb li possibbilment jikkonkludu Ftehim ġdid. 4. Jekk ir-Repubblika tal-Belarus issir Membru ta' l-Organizzazzjoni Dinjija tal-Kummerċ (id-WTO) qabel id-data ta' skadenza tal-Ftehim, il-ftehimiet u r-regoli tad-WTO għandhom jiġu applikati mid-data ta' l-adeżjoni tar-Repubblika tal-Belarus mad-WTO. 5. Inkun obbligat jekk inti ġentilment tikkonferma l-aċċettazzjoni mill-Gvern tiegħek ta’ dak imsemmi fuq. Jekk dan ikun il-każ, dan il-ftehim fl-għamla ta' Skambju ta' Ittri għandu jidħol fis-seħħ fl-ewwel jum tax-xahar li jiġi wara l-jum li fih il-Partijiet ikunu nnotifikaw lil xulxin li l-proċeduri legali interni meħtieġa għal dan il-għan, tlestew. Sadanittant, għandu jiġi applikat provviżorjament mill-1 ta’ Jannar 2008 bil-kondizzjoni tar-reċiproċità. Dejjem tiegħek,” Għandi l-unur nikkonferma li l-Gvern tiegħi jaqbel mal-kontenut ta’ l-ittra tiegħek. Dejjem tiegħek, Għall-Gvern tar-Repubblika tal-Belarus [1] ĠU L 275, 8.11.1993, p. 1. Ir-Regolament kif emendat l-aħħar mir-Regolament tal-Kummissjoni (KE) Nru 54/2007 tat-22 ta' Jannar 2007 (ĠU L 18, tat-25.1.2007, p. 1), u l- corrigendum (ĠU L 142, 5.6.2007, p. 23).